3. NAPIREND Ügyiratszám: BSZ/ /2022.

**E L Ő T E R J E S Z T É S**

**a Képviselő-testület 2022. november 2-i nyilvános ülésére**

**Tárgy:** **A helyi adókról szóló önkormányzati rendelet felülvizsgálata**

**Előterjesztő:** Bíró Imre polgármester

**Előkészítette:** dr. Varga Viktória jegyző

**Tisztelt Képviselő-testület!**

Magyarország Alaptörvénye 32. cikk (1) bekezdés h) pontja alapján a helyi önkormányzat a törvény keretei között dönt a helyi adók fajtájáról és mértékéről. A helyi adókra vonatkozó speciális törvényi kereteket, az adómegállapítás jogának terjedelmét és korlátait a helyi adókról szóló 1990. évi C. törvény tartalmazza.

A képviselő-testület 2020. november 27-i ülésén fogadta el a helyi adókról szóló rendeletét, mellyel az adómértékek összegét kívánta emelni.

A koronavírus-világjárvány miatt meghozott korlátozó intézkedések miatt azonban az elmúlt két évben új adót bevezetni, illetve az adó mértékét emelni nem lehetett, így a fenti rendelkezések nem léphettek hatályba.

Már a tavalyi felülvizsgálat alapján is megállapítottuk, hogy az adó mértékének emelésére 2015 óta nem került sor, így a beszedett adók nagyságát és a helyi viszonyok változását figyelembe véve javasolt az egyes adók mértékének összegének emelése.

A Magyarország gazdasági stabilitásáról szóló 2011. évi CXCIV. törvény 32. §-a szerint fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő jogszabály kihirdetése és hatálybalépése között legalább 30 napnak el kell telnie, így a rendelet 2023. január 1. napjával léphet hatályba.

Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjék.

**HATÁROZATI JAVASLAT**

Balatonszepezd Község Önkormányzata Képviselő-testülete a helyi adókról szóló 11/2020. (XI.30.) önkormányzati rendelet módosításáról szóló rendelet-tervezetet elfogadja és \_/2022. (\_.\_.) számon önkormányzati rendeletei közé iktatja.

Szentantalfa, 2022. október 25.

**Bíró Imre**

**polgármester**

**BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETÉNEK**

**/2022. ( ) önkormányzati rendelete**

**a helyi adókról szóló 11/2020. (XI.30.) önkormányzati rendelet módosításáról**

(tervezet)

Balatonszepezd Község Önkormányzata Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés h) pontjában meghatározott feladatkörében eljárva a következőket rendeli el:

**1. §**

A helyi adókról szóló 11/2020. (XI.30.) önkormányzati rendelet 2. § (2) bekezdés a) és b) pontja helyébe a következő rendelkezések lépnek:

*(Az adó mértéke:)*

„a) az I. övezetben fekvő építmény vonatkozásában évente 1.600 Ft/m2

b) a II. övezetben fekvő építmény vonatkozásában évente 800Ft/m2.”

**2. §**

A helyi adókról szóló 11/2020. (XI. 30.) önkormányzati rendelet 3. § a) pontja helyébe a következő rendelkezés lép:

*(A Htv. 13. §-ában felsoroltakon túl mentes)*

„a) magánszemély tulajdonában lévő lakás esetén az adóalany és annak közeli hozzátartozója után személyenként 40 m2, egyedül élő adóalany esetén 80 m2, ha a lakást életvitelszerűen, egész éven át tartóan használják”

**3. §**

(1) A helyi adókról szóló 11/2020. (XI. 30.) önkormányzati rendelet 4. § (2) bekezdése helyébe a következő rendelkezés lép:

„(2) Az adó mértéke évi 100 Ft/m2.”

(2) A helyi adókról szóló 11/2020. (XI. 30.) önkormányzati rendelet 4. § (4) bekezdése helyébe a következő rendelkezés lép:

„(4) A vállalkozó üzleti célt szolgáló telke kivételével a nem beépíthető telek magánszemély tulajdonosa 60 Ft/m2 adókedvezményre jogosult.”

**4. §**

A helyi adókról szóló 11/2020. (XI. 30.) önkormányzati rendelet 5. § (2) bekezdése helyébe a következő rendelkezés lép:

„(2) Az adó mértéke személyenként és vendégéjszakánként 400 Ft.”

**5. §**

Hatályát veszti a helyi adókról szóló 11/2020. (XI. 30.) önkormányzati rendelet

a) 3. § c) pontja,

b) 3. § e) pontja,

c) 4. § (3) bekezdés d) pontja,

d) 5. § (3) és (4) bekezdése.

**6. §**

Ez a rendelet 2023. január 1-jén lép hatályba.

Balatonszepezd, 2022. november 2.

**Bíró Imre dr. Varga Viktória**

**polgármester jegyző**

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A **helyi adókról szóló** rendelet módosításáról szóló tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezetnek releváns társadalmi, gazdasági, költségvetési hatása a várható adóbevétel növekedése.

**ab) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek, közvetetten a nagyobb bevétel több lehetőséget biztosít az önkormányzat számára a közszolgáltatások terén (pl. utak javítása, zöldfelületek karbantartása).

**ac) A jogszabály adminisztratív terheket befolyásoló hatásai**

A Tervezet jelentősebb adminisztratív terheket nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A rendelet megalkotását a helyi adóbevételek növelése indokolja, figyelemmel arra, hogy az adómértékek 8 éve változatlanok. A rendelet megalkotásának elmaradása esetén az önkormányzatnak kevesebb lehetősége lenne a lakosság igényeit kielégíteni.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel.